בס"ד

# נצי"ב לך לך

[**בראשית ט״ז:א׳-ו׳**](https://www.sefaria.org/Genesis.16.1-6)

(א) וְשָׂרַי֙ אֵ֣שֶׁת אַבְרָ֔ם לֹ֥א יָלְדָ֖ה ל֑וֹ וְלָ֛הּ שִׁפְחָ֥ה מִצְרִ֖ית וּשְׁמָ֥הּ הָגָֽר׃ (ב) וַתֹּ֨אמֶר שָׂרַ֜י אֶל־אַבְרָ֗ם הִנֵּה־נָ֞א עֲצָרַ֤נִי ה' מִלֶּ֔דֶת בֹּא־נָא֙ אֶל־שִׁפְחָתִ֔י אוּלַ֥י אִבָּנֶ֖ה מִמֶּ֑נָּה וַיִּשְׁמַ֥ע אַבְרָ֖ם לְק֥וֹל שָׂרָֽי׃ (ג) וַתִּקַּ֞ח שָׂרַ֣י אֵֽשֶׁת־אַבְרָ֗ם אֶת־הָגָ֤ר הַמִּצְרִית֙ שִׁפְחָתָ֔הּ מִקֵּץ֙ עֶ֣שֶׂר שָׁנִ֔ים לְשֶׁ֥בֶת אַבְרָ֖ם בְּאֶ֣רֶץ כְּנָ֑עַן וַתִּתֵּ֥ן אֹתָ֛הּ לְאַבְרָ֥ם אִישָׁ֖הּ ל֥וֹ לְאִשָּֽׁה׃ (ד) וַיָּבֹ֥א אֶל־הָגָ֖ר וַתַּ֑הַר וַתֵּ֙רֶא֙ כִּ֣י הָרָ֔תָה וַתֵּקַ֥ל גְּבִרְתָּ֖הּ בְּעֵינֶֽיהָ׃ (ה) וַתֹּ֨אמֶר שָׂרַ֣י אֶל־אַבְרָם֮ חֲמָסִ֣י עָלֶיךָ֒ אָנֹכִ֗י נָתַ֤תִּי שִׁפְחָתִי֙ בְּחֵיקֶ֔ךָ וַתֵּ֙רֶא֙ כִּ֣י הָרָ֔תָה וָאֵקַ֖ל בְּעֵינֶ֑יהָ יִשְׁפֹּ֥ט ה' בֵּינִ֥י וּבֵינֶֽיׄךָ׃ (ו) וַיֹּ֨אמֶר אַבְרָ֜ם אֶל־שָׂרַ֗י הִנֵּ֤ה שִׁפְחָתֵךְ֙ בְּיָדֵ֔ךְ עֲשִׂי־לָ֖הּ הַטּ֣וֹב בְּעֵינָ֑יִךְ וַתְּעַנֶּ֣הָ שָׂרַ֔י וַתִּבְרַ֖ח מִפָּנֶֽיהָ׃

[**רמב"ן על בראשית ט״ז:ו׳:א׳**](https://www.sefaria.org/Ramban_on_Genesis.16.6.1)

(א) **ותענה שרי ותברח מפניה** חטאה אמנו בענוי הזה וגם אברהם בהניחו לעשות כן ושמע ה' אל עניה ונתן לה בן שיהא פרא אדם לענות זרע אברהם ושרה בכל מיני הענוי

[**רד"ק על בראשית ט״ז:ו׳:ב׳**](https://www.sefaria.org/Radak_on_Genesis.16.6.2)

(ב) ותענה שרי, עשתה עמה יותר מדאי ועבדה בה בפרך, אפשר שהיתה מכה אותה ומקללת אותה ולא היתה יכולה לסבול וברחה מפניה. ולא נהגה שרה בזה למדת מוסר ולא למדת חסידות, לא מוסר כי אע"פ שאברהם מוחל לה על כבודו, ואמר לה "עשי לה הטוב בעיניך" היה ראוי לה למשוך את ידה לכבודו ולא לענותה; ולא מדת חסידות ונפש טובה כי אין ראויה לאדם לעשות כל יכלתו במה שתחת ידו, ואמר החכם מה נאוה המחילה בעת היכולת, ומה שעשתה שרי לא היה טוב בעיני האל, כמו שאמר המלאך אל הגר "כי שמע ה' אל עניך" והשיב לה ברכה תחת עניה. ואברם לא מנע שרי מלענותה, אע"פ שהיה רע בעיניו, משום שלום בית. וכן זה הספור נכתוב בתורה לקנות אדם ממנו המדות טובות ולהרחיק הרעות:

[**ספורנו על בראשית ט״ז:ו׳:ב׳**](https://www.sefaria.org/Sforno_on_Genesis.16.6.2)

(ב)  **ותענה שרי** כדי שתכיר שהיא משועבדת ולא תבזה עוד את גברתה:

[**הרחב דבר על בראשית ט״ז:ו׳**](https://www.sefaria.org/Harchev_Davar_on_Genesis.16.6)

(ו) ותענה שרי. כ׳ הרמב״ן ז״ל חטאה אמנו בענוי הזה וגם אברהם כו׳. אבל לא כן דעת חז״ל ברבה ריש פ׳ חיי. וז״ל. זו שרה שהיתה תמימה במעשיה. אר״י כהדא עגלתא תמימתא. ולא ביארו המפרשים מה העלה בזה ר״י. ושם להלן אי׳ עוד. עד שלא שקעה שמשו של עלי זרחה שמשו של שמואל ונר אלקים טרם יכבה ושמואל שכב וגו׳ אר״י בהדא עגלתא תמימתא. וזה פלאי אבל בא ר״י בזה לבאר תמימות הצדיקים הללו בדבר אשר היה נראה לעינינו להיפך. שהרי שרה התנהגה עם הגר שלא בדרך תמים. ע״ז בא ר״י וביאר שלא היה מצד קנאת הכבוד וכדומה אלא היה נוגע לעבודת ה׳ באשר הבינה שרה שבמה שהקילה הגר בכבודה אע״ג שהיתה מוחזקת אצלה בלי שום ספק ליראת ה׳ מאד וכאשר ראתה ממה שפגע בפרעה ע״פ דבר שרה. אלא שהקילה בלבה בכבוד שמים וע״ז היתה מרתחא כדאי׳ בתענית ד״ד האי צורבא מרבנן דרתח אורייתא דרתח בי׳. ואע״ג שאין זה הגון כדאי׳ שם דבעי לילף נפשיה בניחותא. מכ״מ אין זה חטא. דכך טבע אש התורה. וכך היה קנאת אש יראת ה׳ עצורה בלבבה. עד שלא שמרה מחמת זה הליכות ד״א כראוי לאשה כבודה ללכת עם שפחתה בנחת ובמעט קפידא. וע״ז המשיל ר״י כהדא עגלתא תמימתא. והביאור ע״ז שידוע דדחיפה בגוף הבהמה ה״ז תולדה דקרן המזיק ולא שן ורגל דאורחייהו דבהמה בכך. ומכ״מ העגלה הקופצת ממקום למקום והיא בדרך קפיצה דחפה לאיש והזיקו אין זה קרן המזיק אלא כך הוא דרכה וטבעה ולא בכונה להזיק. כך מעשה שרה עם הגר לא להזיק לה עשתה כן ח״ו אלא לקנאת כבוד ה׳ עשתה מה שעשתה והגיע להגר. וכך הוא בשמואל דכתיב ושמואל שוכב בהיכל ה׳. והיה במשמע שדרך שמואל היה לשכוב בהיכל ח״ו. וזה בודאי אסור. וכבר נאמרו ע״ז יישובים. אבל ר״י אמר ע״ז כהדא עגלתא תמימתא שלא היה כן משום קלות ראש ח״ו. אלא באשר היה שקוע בהתבודדות ובאלקות עד ששכח מקומו כי הוא בהיכל ה׳ וכסבור שהוא באיזה חדר חול שהיה סמוך להיכל. וכה היה סבור עלי שאמר לו שוב שכב. הא מיהא שיצאה שרה אמנו מעון וחטאת בזה. ומש״כ הרמב״ן שמשום זה היה פרא אדם לענות זרע אברהם ושרה בכל מיני ענוי. לא ידעתי וכי בני ישמעאל לבדם התעללו בזרע אברהם ושרה יותר מכל אוה״ע זה בדור זה וזה בדור זה. וכן להיפך בני ישמעאל לא עם בני ישראל לבד התעללו כי עם כל מי שהיה נכבש מהם בעת רמה ידם עשו פרעות:

[**אורחות צדיקים ד׳:ו׳**](https://www.sefaria.org/Orchot_Tzadikim.4.6)

(ו) אך המידה הזאת משובחת מאוד בעזות התורה והעבודה: להעז פניו נגד הרשעים, ולהקשות עורף כנגדם, שלא לשמוע לעצתם, ושלא להודות על שקריהם ותועבותיהם, ושלא להחניף להם. וצריך להעז פניו אף בקיום המצוות, אף אם ישחקו בו בני אדם. וצריך להעז פניו נגד רבותיו לשאול מה שאינו יודע, ולא יתבייש בזה (אבות ג ה). וצריך להעז פניו להוכיח בני אדם, לגלות להם חטאתיהם.

[**אורחות צדיקים ו׳:י״א**](https://www.sefaria.org/Orchot_Tzadikim.6.11)

(יא) יש שנאה שהיא מצווה, כגון אדם רשע שאינו מקבל תוכחה, שנאמר (משלי ח יג): "יראת ה' שנאת רע"; ואומר (תהלים קלט כא-כב): "הלוא משנאיך ה' אשנא, ובתקוממיך אתקוטט. תכלית שנאה שנאתים, לאויבים היו לי

[**אורחות צדיקים ז׳:ח׳**](https://www.sefaria.org/Orchot_Tzadikim.7.8)

(ח) אבל יש רחמנות שהיא רעה יותר מאכזריות: כגון המרחם על הרשעים והמחזיק אותם. ויש מכשול גדול לאיש המגביה הרשעים והנותן להם יד, ומשפיל הטובים ומואס בהם. ועל זה נאמר בתורה (דברים יג ט): "ולא תחוס עינך עליו, ולא תחמול".

[**אורחות צדיקים ח׳:ט״ז**](https://www.sefaria.org/Orchot_Tzadikim.8.16)

(טז) וצריך להיות אכזרי על הרשעים, שלא לרחם עליהם. ואמרו רבותינו (קהלת רבה ז לג): כל מי שנעשה רחמן במקום אכזרי – סוף שנעשה אכזרי במקום רחמן. וכן תמצא בשאול המלך, בשביל שריחם על אגג, יצא ממנו המן שנעשה מצר לישראל (מגילה יג א).

[**פלא יועץ שכ״ח:ה׳**](https://www.sefaria.org/Pele_Yoetz.328.5)

(ה) ויש עוד מין קנאה אחרת שהיא טובה עד מאד, לקנאת קנאת ה' צבאות, לשבר מלתעות רשע ולהקים דגל התורה.

[**פלא יועץ ש״מ:ו׳**](https://www.sefaria.org/Pele_Yoetz.340.6)

(ו) וצריך להיות אכזרי על עוברי התורה ולשבר מלתעותיהם, כי טוב לרחם על כבוד קונו ולהקים דגל התורה. וכן יהיה אכזרי על בניו ובני ביתו כעורב, ועל גופו לסגפו, כי טוב לרחם על נשמתו ועל יוצר נשמתו